13. ΝΟΜΟΘΕΤ. ΔΙΑΤΑΓΜΑ υπ’ αριθ. 711 της 3/7 Νοεμ. 1970 (ΦΕΚ Α΄ 237) Περί χορηγήσεως δαπάναις του Δημοσίου, εις τους Αξιωματικούς και Ανθυπασπιστάς Λιμενικού Σώματος, ειδών ιματισμού. Άρθρ.1.-1.Εις τους Αξιωματικούς και Ανθυπασπιστάς του Λιμενικού Σώματος, παρέχονται δαπάναις του Δημοσίου εκ των εγγεγραμμένων εις τον Προϋπολογισμόν του Υπουργείου Εμπορικής Ναυτιλίας πιστώσεων, τα αναγκαιούντα είδη ιματισμού. 2.Τα παρεχόμενα είδη, η διάρκεια χρήσεως ως και ο τρόπος και αι προϋποθέσεις χορηγήσεως και αντικαταστάσεως αυτών ορίζονται δι’ αποφάσεως του Υπουργού Εμπορικής Ναυτιλίας. Άρθρ.2.-Η ισχύς του παρόντος άρχεται από 1ης Ιαν. 1970. Βάσει του ανωτέρω Ν.Δ/τος εξεδόθη η υπ’ αριθ. 34093 της 17/23 Νοεμ. 1970 απόφασις Υπ. Εμπ. Ναυτιλίας (ΦΕΚ Β΄ 845) περί καθορισμού των παρεχομένων εις τους Αξ/κούς, τους δοκίμους Σημ/ρους και τους Ανθυπασπιστάς του Λιμενικού Σώματος, δαπάναις του Δημοσίου ειδών ιματισμού. 